Λέσλι Κριστίντις

Ο Λέσλι Κριστίντις (αγγλ. Leslie Christidis, γενν. 30 Μαΐου 1959)Bright Sparcs, Biographical entry Leslie Christidis (σύντομη βιογράφηση), γνωστός και ως απλώς Λες Κριστίντις (Les Christidis), είναι Αυστραλός ορνιθολόγος. Το κύριο ερευνητικό πεδίο του είναι η εξέλιξη και η συστηματική των πτηνών. Από το 2009 είναι ο διευθυντής του Εθνικού Κέντρου Θαλάσσιων Επιστημών στο Πανεπιστήμιο Σάουθερν Κρος, ενώ από το 2004 έως το 2009 ήταν βοηθός διευθυντή στο Αυστραλιανό Μουσείο του Σίδνεϊ.

Ο Λέσλι Κριστίντις πήρε το πτυχίο του από το Πανεπιστήμιο της Μελβούρνης το 1980. Το 1985 έλαβε το διδακτορικό του από το Αυστραλιανό Εθνικό Πανεπιστήμιο, όπου μελέτησε την εξελικτική γενετική των αυστραλιαν σπίνων.

Στην ερευνητική σταδιοδρομία του, εργάσθηκε αρχικώς ως μεταδιδάκτορας ερευνητής του CSIRO και κατόπιν, ως βασιλικός υπότροφος, κατέδειξε ότι 4,5 χιλιάδες είδη ωδικών πτηνών προέρχονται από την Αυστραλία.Evolution - The Experience Symposium Speakers Leslie Christidis (σύντομη βιογραφία) Από το 1987 έως το 1996 ήταν ο έφορος της Ορνιθολογίας στα μουσεία της Βικτώρια.

Ο Λες Κριστίντις έχει στο ενεργητικό του περισσότερες από εκατό επιστημονικές δημοσιεύσεις και βιβλία με θέμα την ταξινομική και την εξελικτική γενετική των πτηνών, των νυχτερίδων, των μαρσιποφόρων, των βρυοζώων, και προσφάτως με θέμα την άυλη πολιτιστική κληρονομιά. Μαζί με τον Walter E. Boles έγραψαν το The Taxonomy and Species of Birds of Australia and Its Territories, βιβλίο με αρκετές αναθεωρημένες εκδόσεις πάνω στα πτηνά της Αυστραλασίας. Επιπλέον περιέγραψε και καθόρισε δύο υποοικογένειες, τις αμαλοκιχλίνες και τις παχυκεφαλοψίνες, καθώς και ένα γένος, το CryptomicroecaChristidis, L.; Irestedt, M.; Rowe, D.; Boles, W.E.; Norman, J.A.: Circumscription, diagnosis and description of two subfamilies and one genus of Australo-Papuan robins (Aves: Passeriformes: Petroicidae). Zootaxa, 3560, σσ. 87-88 (2012). Τιμήθηκε με το Μετάλλιο W. Roy Wheeler το 2005.

 Επιλεγμένα έργα 
 Les Christidis, Walter Boles: The Taxonomy and Species of Birds of Australia and Its Territories, έκδ. Royal Australasian Ornithologists Union, 1994, ISBN 978-1-875122-06-6
 Les Christidis, Walter Boles: Systematics and Taxonomy of Australian Birds, CSIRO Publishing, 2008, ISBN 978-0-643-06511-6

 Παραπομπές 

Κατηγορία:Ορνιθολόγοι
Κατηγορία:Αυστραλοί επιστήμονες
Κατηγορία:Έφοροι μουσείων
Κατηγορία:Απόφοιτοι του Πανεπιστημίου της Μελβούρνης
Κατηγορία:Ελληνοαυστραλοί